Leonel Vieira

Leonel Vieira (Miranda de l Douro, 1969) ye un cienasta pertués. 

Ampeçou por studar design i stória de la arte i técnicas de pintura na Scuola de Arte Árvore, ne l Porto. Apuis desso andubo ne l Curso de Cinema de la Escuela Superior de Artes y Espectaculos TAI an Madriç. 
Acabou l curso an 1992 i tornou para Pertual, ampeçando a zambolber l porjeto A Sombra dos Abutres (1997), cun argumiento sou, que rodou na Tierra de Miranda i an Trás ls Montes. Deficuldades de porduçon lhebórun a que este cinema solo fura strenado mais tarde, apuis de haber rializado Zona J, apoiado pula SIC, an 1998.
Pa la Telbison assinou Ballet Rose (RTP, 1998) ua séria subre un scándelo de pedofilie que se passou ne ls anhos 60 de l seclo XX, i l filme Mustang (SIC, 2000).

A Selva (2002), feito cun assento ne l remanse de Ferreira de Castro Um Tiro No Escuro (2005) i O Julgamento (2007), fúrun ls sous redadeiros trabalhos.
 Ligaçones sternas 

 Leonel Vieira ne l Internet Movie Database

Catadorie:Biografies
Catadorie:Filmes
Catadorie:Miranda de l Douro